Viborger Samler, 1849-03-19
Paa Børsen i Berlin (den 13de) indvirkede Uvisheden om Resultatet af det Welckerske Andragende saa meget mere nedslaaende, som man anseer det danske Anliggende for mere truende end hidtil. – Det Jndtryk, Efterretningen om Welckers Andragende gjorde paa Kongen af Preussen, hedder det i en anden Correspondentefterretning, var dybt og mærkeligt. Endog for sin meest intime Omgivelse skal han have undgaaet at yttre sig om den eventuelle Antagelse af den nye Keiserværdighed, og man troer, at han angaaende dette Anliggende er i den frygteligste Kamp med sig selv. Jøvrigt fortælles i velunderrettede Kredse, at Kongen har den 7de Marts i det dybeste Jncognito opholdt sig nogle Timer hos sin Svoger i Dresden for med denne at raadslaae om de tydske og sachsiske Forholde. Endelig paastaaes der bestandig, at det, trods de krigerske Aspecter, et vil komme til Krig med Danmark, ja med Vedholdenhed paastaaes der, at Freden med Danmark endog forlængst er afsluttet (?). Frankfurt. J den Tale, hvormed Welcker begrundede sit Andragende om at overdrage Preussen den arvelige Keiserværdighed, yttrede han, at hans Betænkelighed imod Arvekeiserdommet fremgik i sin Tid ikke af Uvillie imod Preussen, men af hans brændende Attraa efter, at hele Fædrelandet maatte holdes sammen. "Det var mit Hovedformaal, at intet Middel maatte forsømmes, der kunde føre til fuldstændig Eenhed. Nu troer jeg, at disse Midler ere udtømte, at det Øieblik er kommet, i hvilket vi skulle danne det øvrige Tydskland til et fast Legeme. Og saaledes er den ved mig bevirkede Udsættelse bleven til en Velsignelse. Den har bortfjernet ethvert Skin af Usurpation fra Kronen, som vi nu sætte paa Preussens Hoved; vi have ikke udstødt Østerrigerne, og vor Haander hvert Øieblik redebon til paa ny at modtage dem broderlig. (Stormende Bifald.) Alle, jeg tvivler ikke derom, endog Catholikerne i Baden og Bayern ere nu gjennemtrængte af den Tanke, at Tydskland maa frelses; og imod ethvert Jndgreb udvendig fra, og imod ethvert Forsøg paa at hindre dets Forfatnings selvstændige Værk vil vort Folk reise sig, Alle som En, for at forsvare sin Frihed. Den Bevægelse og Begeistring, denne Tale vakte, var almindelig. Kun en lille Deel af den venstre Side og Østerrigerne holdt sig tilbage; de fleste af dem sompathiserede med Majoriteten. Præsidenten vilde skride til Dagsordenen; men bortvegen var al Samling og Eftertanke, og allerede Kl. 11 om Formiddagen hævedes Mødet. Af Dagspostens Nyheder meddele vi Følgende: Storbritannien og Jrland. London, den 14de Marts. J Underhusets Møde den 13de gav Lord Palmerston følgende Erklæring: "Det mig forelagte Spørgsmaal er af den største Vigtighed for Englands og hele det nordlige Europas Handel. Ogsaa er det i og for sig selv af Vigtighed, at Striden angaaende Slesvig=Holsten kommer tilende. Vel har den danske Regjering, saaledes som det tilkommer den, opsagt Vaabenstilstanden til den 26de d. M., men den har ved Opsigelsen tillige skriftlig erklæret, at det ei er dens Hensigt at begynde Fjendtlighederne paa ny, og at Opsigelsen af Vaabenstilstanden kun gaaer ud paa at udtrykke Ønsket om en Forandring i Bestemmelserne angaaende den bestaaende provisoriske Regjering i Hertugdømmerne. Hvad Underhandlingernes nuværende Standpunct angaaer, saa kan jeg ikke sige videre, end at Regjeringen understøtter den Bestræbelse at bringe de tvende Partier til en Overeenskomst (Einverstandnis), ei alene om de Puncter, der angaae Fjendtlighedernes Standsning, men ogsaa med Hensyn til et Grundlag for et varigt Arrangement. (Hører!) - Jeg kan forsikkre Huset, at Regjeringen ei vil skye nogensomhelst Anstrengelse for at bringe Partierne til en Ening (Einverstandnisse), og naar jeg tager i Betragtning de vidtomfattende Følger, som Krigens Udbrud paa ny vilde føre efter sig, og de høistvigtige Jnteresser, der staae paa Spil, saa kan jeg ei andet end haabe en hurtig Tilendebringelse af Underhandlingerne, og jeg er overbeviist om, at det Sindelag, der nu besjæler begge Parter, vil, saafremt samme vedbliver, foranledige dem inden kort Tid at komme til en tilfredsstillende Overeenskomst om deres Anliggender."